CELEX: 62016TN0307
Language: et
Date: 2016-06-17 00:00:00
Title: Kohtuasi T-307/16: 17. juunil 2016 esitatud hagi – CEE Bankwatch Network versus Euroopa Komisjon

22.8.2016   
            
            
               ET
            
            
               Euroopa Liidu Teataja
            
            
               C 305/39
            
         17. juunil 2016 esitatud hagi – CEE Bankwatch Network versus Euroopa Komisjon
   (Kohtuasi T-307/16)
   (2016/C 305/54)
   Kohtumenetluse keel: inglise
   
      Pooled
   
   
      Hageja: CEE Bankwatch Network (Praha, Tšehhi Vabariik) (esindaja: advokaat C. Kiss)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 15, aprilli 2016. aasta vaidlustatud otsus viitenumbriga Ref. GestDem No 2015/5866 ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et määrus (EÜ) nr 1367/2006 (1) on kohaldatav Euratomi dokumentidele:
               
                           —
                        
                        
                           sõna „asutamisleping” ei tohiks iga EL õigusakti kontekstist sõltuvalt tõlgendada erinevalt, vaid sellel peaks olema ühetaoline tähendus.
                        
                     
         
               2.
            
            
               Teine väide, et vaidlustatud otsus on õigusvastane:
               
                           —
                        
                        
                           taotletud dokumentidega tutvumine ei kahjusta tuumaohutusega seotud huve, sest teabenõue ei puudutanud tuumaohutuse küsimusi;
                        
                     
                           —
                        
                        
                           kostja on raskelt rikkunud määrusest (EÜ) nr 1049/2001 (2) ja kohaldatavast liidu kohtu praktikast tulenevat kohustust teatada mitteavaldamise konkreetsed põhjused.
                        
                     
         
               3.
            
            
               Kolmas väide, et kostja viide ärihuvide kaitsmisele on vale ning kostja ei ole täpsustanud, millistest üldkaalutlustest lähtudes ta eeldab, et taotletud dokumentide avaldamine kahjustaks ärihuve:
               
                           —
                        
                        
                           teave, mida kostja ei avaldanud ärihuvide kahjustamise põhjendusel, ei vasta äriteabe kriteeriumidele ning kordustaotluse lahendamisel ei arvestanud kostja selle teabe vanust;
                        
                     
                           —
                        
                        
                           taotletud andmete avaldamine teeniks ülekaalukaid üldisi huve, sest üldsusel on huvi tuumaenergiat puudutava teabe avaldamise vastu.
                        
                     
         
      (1)  Euroopa Parlamendi ja nõukogu määrus (EÜ) nr 1367/2006, 6. september 2006, keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13)
   
      (2)  Euroopa Parlamendi ja nõukogu määrus (EÜ) nr 1049/2001, 30. mai 2001, üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).